L'Ajuntament de Gandia decreta tres dies de dol oficial per les víctimes de la DANA
29 octubre 2024

## L'Ajuntament de Gandia decreta tres dies de dol oficial per les víctimes de la DANA29 octubre 2024Última actualització: 31 octubre 2024

![](../gestion/img/74896eb9195a8da290182f70c39b6725c4460c084b1c2680072217eade3238a9.jpg)  
  

L'alcalde de Gandia, José Manuel Prieto, ha presidit aquest matí una Junta de Portaveus on ha informat que ha signat el decret de declaració de 3 dies de dol per les víctimes de la DANA. Un document que ha comptat amb la conformitat de totes les forces polítiques representades al Consistori.  
  
El primer dels punts és declarar tres dies de dol oficial des de les 00.00 hores de hui dijous fins a les 24.00 hores del dissabte, 2 de novembre de 2024, durant els quals les banderes onejaran a mig pal i se suspendran tots els actes organitzats per l'Ajuntament.  
  
El segon punt decreta la convocatòria d'un minut de silenci per a hui, dia 31 d'octubre, a les 12.00 hores a la porta de l'Ajuntament, en senyal de recolzament i suport a les famílies afectades.  
  
En tercer lloc, el document mostra tot el suport de la ciutat a les víctimes i familiars i a tot el personal dels serveis d'emergència, assistència sanitària i seguretat, pel seu esforç i dedicació, posant a disposició de les administracions tots els recursos humans i materials que dispose aquest Ajuntament.  
  
D'altra banda, membres de la Policia Local han acudit a la zona afectada per fer tasques de prevenció, seguretat i assistència. Treballs que continuaran realitzant durant els pròxims dies i mentre siga necessari.

  
Finalment, s'informa que l’Ajuntament ha habilitat un espai a la Central de la Policia Local (Gran Via Castell de Bairén, 1), on totes aquelles persones que ho desitgen poden fer aportacions en forma de roba, mantes i aliments no peribles per enviar a les poblacions més afectades.